157 
hæve sig rundt om os; paa Siderne ere de næsten blot- 
tede for Vegetation, eller kun farvede mørkt broncebrune 
af en lille Algeform; men de afrundede Bjergtoppe, Kløf- 
terne mellem dem og enhver lidt fladere Plads ere be- 
dækkede med en frodig og rig Vegetation, en kraftig Skov, 
næsten saa jomfruelig som Naturen skabte den, hvor Træer, 
Buske, Slyngplanter og de, som falske Snyltere, bekjendte 
Orchideer, Aroideer, Bromeliaceer eller ananasagtige Planter 
osv. kæmpe med hverandre om Pladsen. Af Kløfterne risle 
utallige småa Bække frem, snart roligt og stille, i Læ af 
zirlige træagtige Bregner, snart styrtende sig skummende 
og larmende som smaa Vandfald ned over  Klipperne. 
Ogsaa pragtfulde Blomster smykke Omgivelserne, selv om 
Vinteren, i den regnløse Tid; det er da navnlig Melasto- 
macébuske, Lasiandraer med deres store rosenrøde eller 
purpurfarvede 5bladede Kroner: 
Opstigningen er besværlig for de ofte med 20 Åpd. 
belæssede Muldyr, og allerede midt paa Bjergkjedens Side 
ved en der anlagt Rancho maa vi gjøre Holdt, men vi 
kunne da mere roligt betragte den uforlignelige Udsigt 
mod Syd. Hele den ø-rige Bugt ligger for os tegnet saa 
tydeligt som paa et Landkort. Afrundede, forholdsvis lave 
Højder, begrændse den mod- Øst og Vest, men lige i Syd 
og i Sydvest seer man tydeligt den Gruppe af høje Bjerge, 
ved og op ad hvilken Rio Janeiro ligger, og som netop 
lader en smal Port aaben til Forbindelsen mellem Bugten 
og Havet. Skarpt tegnede mod Atlanterhavet og Horizonten 
se vi den især for Sømændene saa velbekjendte Sukkertop, 
den 2700" høje krumme Corcovado, og Tijuca-Bjerget, der 
skal være 3300' højt. Endskjøndt fjernet mere end 10 
Mil fra os ligger selve Byen og Havnen dog ret tydeligt, 
